
Sülysáp Város Önkormányzata
Polgármesterétől és Bizottsági Elnökeitől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 85-5/2014
Előterjesztést készítette: Ráczné F.O., Dóczy E., Kántor E.
Előterjesztés elkészítésének időpontja: 2014. január 23.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Város Önkormányzata Képviselő-testületének

2014. január 30-án tartandó munkaterv szerinti ülésére

2. napirendhez

Tárgy:
Tájékoztató az elmúlt negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII.22.) rendelet 8. § (4) és 19. § (5) bekezdése szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2012. év IV. negyedévére vonatkozóan.
Kérjük a beszámoló szíves elfogadását.
…/2014. (I. 30.) ÖKT határozati javaslat

Sülysáp Város Önkormányzatának Képviselő-testülete a 2013. év IV. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, ESZB elnöke
Sülysáp, 2014. január 23.


Horinka László s.k.
Szücsi Csaba s.k.

polgármester
ESZB elnöke
Láttam!

Sülysáp, 2014. január 23.
Tóth Krisztina s.k.

jegyző
BESZÁMOLÓ

Sülysáp Város Önkormányzata Képviselő-testületének

átruházott hatásköreiben 2013. IV. negyedévében hozott döntésekről
I. Egészségügyi és Szociális Bizottság
Az Egészségügyi és Szociális Bizottság 2013. IV. negyedévében három alkalommal, október 14., november 18. és december 12. napján  ülésezett.  A Bizottság hatáskörébe a rendkívüli gyermekvédelmi támogatás az átmeneti segélyek, és az étkezési térítési díjkedvezmény megállapítása tartozik.

Étkezési térítési díjkedvezmény megállapítása iránt a IV. negyedévben hat kérelmet nyújtottak be. A Bizottság négy kérelem esetében az októberi ülésén 50% térítési díjkedvezményt állapított meg, november ülésén két kérelem esetében 100%-os díjkedvezményről döntött. Elutasító döntés nem született. 

Rendkívüli gyermekvédelmi támogatás a Bizottság októberi ülésén 4 fő részére, összesen 41.000.-Ft, novemberi ülésén 7 fő részére 46.000.-Ft, decemberi ülésén 6 fő részére 32.000.-Ft támogatás került megállapításra. 

Elutasító döntés a Bizottság részéről nem született. Egy alkalommal (októberi ülés) a család életvitelére való tekintettel a családgondozók vásároltak be és számlákkal számoltak el rendkívüli gyermekvédelmi támogatás összegéről. 

Átmeneti segély a Bizottság októberi ülésén 16 fő részére, összesen 87.000,- Ft, novemberi ülésén 9 fő részére, összesen 49.000,- Ft, decemberi ülésén 10 fő részére, összesen 54.000,- Ft támogatás került megállapításra. A Bizottság részéről 5 db elutasító döntés született (novemberben 4 db, decemberben 1 db). Két alkalommal (októberben)  a kérelmező életvitelére való tekintettel a családgondozó vásárolt be és számlákkal számolt el átmeneti segély összegéről. 

A fent említett támogatások a Bizottság döntését követően maradéktalanul kifizetésre kerültek. 

A Bizottság novemberi ülésén átmeneti és rendkívüli segély természetbeni támogatásaként 230 mázsa, decemberi ülésén 140 mázsa tűzifa került kiosztásra. Összesen 74 család részesült ebben a támogatásban. A tűzifát a Faluszolga Kft dolgozói szállították ki a rászoruló családokhoz. 

A Bizottság döntése alapján az átmeneti segély és rendkívül gyermekvédelmi támogatás terhére 120 rászoruló család részesült karácsonyi élelmiszer csomagban, összesen: 480.000,- Ft értékben. A csomagokat családgondozóink osztották szét, 2013. december 20. napján. 

II. Polgármester

Polgármesteri hatáskörben - azonnali krízis helyezet megoldására – az elmúlt negyedévben - rendkívüli gyermekvédelmi támogatás nem került megállapításra, átmeneti segély 9 fő részére 48.100,- Ft összegben került megállapításra, melyek kifizetése megtörtént.
A Bizottság a rendelkezésre álló adatok alapján döntött a támogatások odaítéléséről, melynek során figyelemmel volt arra, hogy azokban az esetekben ahol feltételezhető, hogy a segélyek nem a megfelelő célra kerülnek felhasználásra, családgondozói segítséget kért. 

Sülysáp, 2014. január 23.


Horinka László s.k.
Szücsi Csaba s.k.

polgármester
ESZB elnöke

